CELEX: 32012L0001
Language: el
Date: 2012-01-06 00:00:00
Title: Εκτελεστική Οδηγία 2012/1/ΕΕ της Επιτροπής, της 6ης Ιανουαρίου 2012 , για την τροποποίηση του παραρτήματος Ι της οδηγίας 66/402/ΕΟΚ του Συμβουλίου όσον αφορά τις προϋποθέσεις τις οποίες πρέπει να πληροί η καλλιέργεια Oryza sativa  Κείμενο που παρουσιάζει ενδιαφέρον για τον ΕΟΧ

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 4/8
            
         ΕΚΤΕΛΕΣΤΙΚΉ ΟΔΗΓΊΑ 2012/1/ΕΕ ΤΗΣ ΕΠΙΤΡΟΠΉΣ
   της 6ης Ιανουαρίου 2012
   για την τροποποίηση του παραρτήματος Ι της οδηγίας 66/402/ΕΟΚ του Συμβουλίου όσον αφορά τις προϋποθέσεις τις οποίες πρέπει να πληροί η καλλιέργεια Oryza sativa
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά (1), και ιδίως το άρθρο 21α,
   Εκτιμώντας τα ακόλουθα:
   
               (1)
            
            
               Βάσει πρόσφατων στοιχείων και μελετών που προέρχονται από κράτη μέλη φαίνεται ότι είναι αναγκαίο να θεσπιστεί κατώφλιο για την παρουσία φυτών προσβεβλημένων από Fusarium fujikuroi σε αγρούς που παράγεται σπόρος προς σπορά της Oryza sativa, δεδομένου ότι το Fusarium fujikuroi είναι επιβλαβές για το ρύζι και δεν αντιμετωπίζεται με αποτελεσματική αγωγή με τα διαθέσιμα φυτοπροστατευτικά προϊόντα. Οι εν λόγω μελέτες έδειξαν επίσης ότι είναι ανάγκη να περιοριστεί η παρουσία άγριων ή ερυθρόσπορων φυτών κατά την παραγωγή σπόρου προς σπορά της Oryza sativa, επειδή με το τρέχον κατώφλιο είναι σημαντικά μειωμένη η απόδοση και η ποιότητα του σπόρου ρυζιού.
            
         
               (2)
            
            
               Με το ανωτέρω σκεπτικό, θα πρέπει να θεσπιστεί κατώφλιο για την παρουσία φυτών προσβεβλημένων από Fusarium fujikuroi, σε αγρούς όπου παράγεται ο σπόρος προς σπορά Oryza sativa, και να μειωθεί το κατώφλιο για την παρουσία άγριων ή ερυθρόσπορων φυτών, σε αγρούς όπου παράγεται ο σπόρος προς σπορά Oryza sativa για την παραγωγή της κατηγορίας πιστοποιημένου σπόρου. Τα εν λόγω κατώφλια θα πρέπει να τεθούν με βάση τις μελέτες που διεξάγουν τα κράτη μέλη.
            
         
               (3)
            
            
               Η οδηγία 66/402/ΕΟΚ θα πρέπει, συνεπώς, να τροποποιηθεί ανάλογα.
            
         
               (4)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις της οδηγίας 66/402/ΕΟΚ
   Στο παράρτημα I της οδηγίας 66/402/ΕΟΚ το σημείο 3.A. αντικαθίσταται από το ακόλουθο κείμενο:
   
               «Α.
            
            
               Oryza sativa:
               Ο αριθμός των φυτών που μπορούν να αναγνωριστούν σαφώς ως προσβεβλημένα από το Fusarium fujikuroi δεν υπερβαίνουν:
               
                           —
                        
                        
                           τα 2 ανά 200 m2 για την παραγωγή βασικών σπόρων,
                        
                     
                           —
                        
                        
                           τα 4 ανά 200 m2 για την παραγωγή πιστοποιημένου σπόρου, πρώτης γενιάς,
                        
                     
                           —
                        
                        
                           τα 8 ανά 200m2 για την παραγωγή πιστοποιημένου σπόρου, δεύτερης γενιάς.
                        
                     Ο αριθμός των φυτών που μπορούν να αναγνωριστούν σαφώς ως άγρια φυτά ή φυτά ερυθρόσπορα δεν υπερβαίνουν:
               
                           —
                        
                        
                           0 για την παραγωγή βασικών σπόρων,
                        
                     
                           —
                        
                        
                           το 1 ανά 100 m2 για την παραγωγή πιστοποιημένου σπόρου, πρώτης και δεύτερης γενιάς.»
                        
                     
         Άρθρο 2
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 31 Μαΐου 2012. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Έναρξη ισχύος
   Η παρούσα οδηγία αρχίζει να ισχύει την έβδομη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Αποδέκτες
   Η παρούσα οδηγία απευθύνεται στα κράτη μέλη.
   
      Βρυξέλλες, 6 Ιανουαρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ 125 της 11.7.1966, σ. 2309/66.